Global-serie kan blive attraktiv i Danmark
Af Morten Damsgaard - 13. nov. 2017 KL. 10:28
Den danske salgschef er glad for at have Dyna-4 transmissionen tilgengælig i MF 5700-serien. Fotos: Morten Damsgaard.
Den globale 5700-serie fra Massey Ferguson strækker sig over to modeller med 100 og 110 hestekræfter.
Jørgen Sørensen sidder her i førersædet på 5700-serien og viser den karatiske Massey Ferguson gearvælger, som viser, at vi har at gøre med en Dyna-gearkasse.
Med tilførsel af Massey Fergusons Dyna-4 transmission i den globale 5700-serie, bliver traktoren pludselig interessant på det danske marked, mener dansk salgschef.
På Massey Fergusons stand på Agritechnica 2017 viser man en række nyheder - faktisk er der kun nye maskiner på standen, bortset fra et tripleskårlæggersæt, som har et par år på bagen.
- Hvis vi kigger på de lidt mindre udstyret traktorer, så er jeg rigtig glad for, at Massey Ferguson har tilført den populære Dyna-4 transmission i den globale 5700-serie, fortæller Jørgen Sørensen, salgschef for Massey Ferguson i Danmark.
Mindre udstyrsniveau
Den globale 5700-serie er en traktor, som har et globalt afsæt på den måde, at traktoren er tiltænkt at dække samtlige markeder verden over, ved at ramme et udstyrsniveau, hvor alle kan være med.
- I Danmark har vi dog lidt højere krav til vores traktorer - især på komfort siden. Foran fuldfodervognen vil denne serie være fin, med et lavere udstyrsniveau med mekaniske fjernudtag og lignende, men man vil med garanti gerne have en transmission, hvor man ikke skal nøjes med traditionelle gearstænger, fortæller Jørgen Sørensen og påpeger, at man nu har muligheden for at få Dyna-4 powershift transmissionen med fire grupper og fire powershift-gear i hver gruppe på 5700-serien.
5700 strækker sig over to modeller med enten 100 eller 110 hestekræfter, og vælger man ikke Dyna-4 transmission leveres serien med en 12x12 tradionel transmission.
Liften løfter 4,3 ton og den fire cylindret motor kommer fra Agco Power med en slagvolume på 4,4 liter.
24. maj 2017Røde og grå græsmaskiner på årets dyrskuer
7. sep 2017Ny Massey Ferguson-presser laver 20 procent tungere baller
26. feb. 2017Massey Ferguson tilføjer ny topmodel